Son Heung-min

**Son Heung-min** (Chuncheon, 8. jula 1992.) južnokorejski je nogometaš koji trenutno igra kao napadač i krilo za Los Angeles FC u Major League Soccer.

## Klubska karijera 
Son Heung-min je rođen 8. jula 1992. godine u Chuncheonu u Južnoj Koreji kao sin nogometaša Son Wong Junga. Prvo je igrao u juniorskoj ekipi FC Seoul-a gdje je bio i sakupljač lopti, nakon čega odlazi u Hamburger SV u Njemačkoj 2008. godine. U oktobru 2010. godine postigao je gol protiv FC Kölna i time je postao najmlađi strijelac u historiji Bundeslige. U svojoj prvoj sezoni 2010/11 odigrao je 14 utaknica i postigao jedan tri gola u svim takmičenjima. Profesionalni ugovor za Hamburger SV je potpisao na svoj 18. rođendan. Prvu sezonu u Hamburgeru je završio sa 14 odigranih utakmica i 3 gola. Tokom predsezonskih prijateljskih utakmica u 2011/12. sezoni postigao je 18 golova u 9 utakmica. Tokom te sezone odigrao je 30 utaknica i postigao 5 golova. Najvažnije golove te sezone postigao je u utaknicama protiv Hannover 96 i 1. F.C Nürnberga na kraju sezone kojim je osigurao opstanak Hamburgera u Bundesligi. U dresu Hamburgera odigrao je 78 utaknica i imao 20 postignutih golova u svim takmičenjima.
mini|282x282piksel|Son u dresu Bayer Leverkusena 2014.
Na ljeto 2013. godine potpisao je petogodišnji ugovor za Bayer Leverkusen u rekordnom transferu za Hamburger vrijednim 10 miliona eura. U svojoj prvoj uspješnoj sezoni osigurao je mjesto Bayer Leverkusen u razigravanju za UEFA Ligu Šampiona naredne sezone. U aprilu 2021. godine postigao je hat-trick protiv Aston Ville, i time je uvršten na listi deset najboljih strijelaca Tottenhama u historiji. Na kraju 2021/22 sezone osvojio je nagradu Zlatna kopačka. U prosjeku, svake sezone u Tottenhama je postigao oko 20 golova u svim takmičenjima.

Tokom pandemije COVID-19, kada je nogomet bio suspendovan, Son je odslužio obaveznu vojnu službu u Južnoj Koreji. Oslobođen je služenja vojnog roka sa zlatnom medaljom na Azijskim igrama, ali je svakako morao proći osnovnu vojnu obuku. Završio je osnovnu obuku u Korpusu marinaca Republike Koreje u Jejuu u periodu od aprila do maja 2020. godine, završivši među prvih pet od 157 polaznika.
lijevo|mini|Son u dresu Tottenhama 2016.

## Reprezentativna karijera 
Godine 2009. bio je u sastavu reprezentacije Južne Koreje na Svjetskom prvenstvu do 17 godina u Nigeriji, gdje je postigao 3 gola. Svoj prvi gol je postigao u utaknici grupne faze protiv Indije koju su pobjedili 4-1, i time je postao najmlađi strijelac u ovom takmičenju. Sudjelovao je na Svjetskom prvenstvu u Brazilu 2014. godine. Naredne godine igrao je na Azijskom kupu. Bio je u sastavu reprezentacije Južne Koreje na Svjetskom prvenstvu 2018. godine u Rusiji, gdje je postigao gol protiv Njemačke u pobjedi 2-0. Ovim golom je izbacio iz takmičenja aktuelne prvake Svjetskog prvenstva. Bio je kapiten reprezentacije na Azijskim igrama 2018. godine u Indoneziji. U finalu su pobjedili Vijetnam 3-1.

Pobjeda na Azijskim igrama mu je garantovala oslobađanje od obaveznog služenja vojnog roka za sve članove tima. Igrao je i na Azijskim igrama na Filipinima 2019. gdje je njegova ekipa izgubila od Katara u četvrtfinalu.

## Reference 
Kategorija:Rođeni 1992.
Kategorija:Živi ljudi
Kategorija:Biografije, Chuncheon
Kategorija:Južnokorejski nogometaši
Kategorija:Nogometaši Tottenham Hotspura
Kategorija:Nogometaši HSV-a
Kategorija:Nogometaši Bayer 04 Leverkusena
Kategorija:Igrači na Svjetskom prvenstvu u nogometu 2018.
Kategorija:Igrači na Svjetskom prvenstvu u nogometu 2014.
Kategorija:Igrači na Svjetskom prvenstvu u nogometu 2022.
Kategorija:Nogometaši na Olimpijskim igrama 2016.
Kategorija:Igrači na AFC Azijskom kupu 2015.
Kategorija:Igrači na AFC Azijskom kupu 2011.